CPNRFPOPFปันผล547ล.
ไทยพาณิชย์ปันผลกองทุนอสังหาทรัพย์ CPNRFPOPF รวม 547 ล้านบาท จ่อเปิดตัว &#8220;CPN คอมเมอร์เชียล โกรท&#8221; มูลค่า 5,000 ล้าน
8 ส.ค. 2555

ไทยพาณิชย์ปันผลกองทุนอสังหาทรัพย์ CPNRFPOPF รวม 547 ล้านบาท จ่อเปิดตัว “CPN คอมเมอร์เชียล โกรท” มูลค่า 5,000 ล้าน 
นางโชติกา สวนานนท์ กรรมการ ผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ เปิดเผยว่า บริษัทเตรียมจ่ายเงินปันผลในรอบผลการดำเนินงานระหว่างวันที่ 1 เม.ย.30 มิ.ย. 2555 ของกองทุนรวมสิทธิการเช่าอสังหาริมทรัพย์ CPN รีเทล โกรท (CPNRF) ในอัตรา 0.2823 บาทต่อหน่วย และกองทุนรวมสิทธิการเช่าอสังหาริมทรัพย์ไพรม์ออฟฟิศ (POPF) ในอัตรา 0.2491 บาทต่อหน่วย มูลค่ารวม 547 ล้านบาท โดยจะจ่ายปันผลในวันที่ 31 ส.ค. 2555
สำหรับประวัติการจ่ายเงินปันผลของกองทุน CPNRF ย้อนหลัง 4 ไตรมาสที่ผ่านมา หรือตั้งแต่ไตรมาส 3 ปี 2554ไตรมาส 2 ปี 2555 จ่ายปันผลเป็นจำนวน 1.0690 บาทต่อหน่วยลงทุน ขณะที่กองทุน POPF จ่ายเงินปันผลเป็นจำนวน 0.9730 บาทต่อหน่วย 8.61
ทั้งนี้ ผลตอบแทนจากเงินปันผลของ CPNRF คิดเป็นอัตรา 7.27% เมื่อเทียบจากราคาสิ้นไตรมาส 2 ปี 2555 ซึ่งอยู่ที่ 14.70 บาท และ POPF อยู่ที่อัตรา 8.61% จากราคา 11.30 บาท ณ สิ้นไตรมาส 2 ที่ผ่านมา
“อัตราการจ่ายเงินปันผลของกองทุนอสังหาริมทรัพย์แสดงให้เห็นถึงศักยภาพและโอกาสรับผลตอบแทนที่ดีขึ้น จากการลงทุนในกองทุนรวมทั้งสองกองและน่าจะสามารถตอบโจทย์ของความต้องการของนักลงทุน ที่จะเสาะหาผลิตภัณฑ์ที่สามารถสร้างผลตอบแทนได้สม่ำเสมอ” นางโชติกา กล่าว 
บลจ.ไทยพาณิชย์ ยังเตรียมเปิดตัวกองทุนรวมสิทธิการเช่าอสังหาริมทรัพย์ CPN คอมเมอร์เชียล โกรท หรือ CPNCG ที่ลงทุนในอาคารสำนักงานดิ ออฟฟิศเศส แอท เซ็นทรัลเวิลด์ มูลค่าประมาณ 5,000 ล้านบาท ซึ่งจะแถลงข่าวในวันที่ 14 ส.ค.นี้ 
ด้านบริษัทหลักทรัพย์ เอเซีย พลัส แนะนำซื้อ POPF โดยให้ราคาเป้าหมาย 10.25 บาท เนื่องจากมีจุดเด่นการจ่ายเงินปันผลต่อเนื่องทุกไตรมาส โดยปี 2555 คาดจะจ่ายเงินปันผลอย่างน้อยหน่วยละ 0.97 บาท หรือคิดเป็นอัตราผลตอบแทนสูงเฉลี่ย 8.25% ถือเป็นระดับที่สามารถแข่งขันได้กับกองทุนรวมอสังหาริมทรัพย์ที่จดทะเบียนในตลาดหลักทรัพย์ปัจจุบันและสูงสุดในกลุ่มกองทุนอสังหาริมทรัพย์ประเภทอาคารสำนักงาน 
ขณะที่ด้านราคาซื้อขายมีความเสี่ยงต่ำและเมื่อรวมกับแผนการขยายกองทุนผ่านการลงทุนเพิ่มในอาคารสำนักงานใหม่ คาดจะเกิดขึ้นในปี 2556 จึงแนะนำซื้อเพื่อรับเงินปันผล